Beberapa Krew Cedera Semasa Melakonkan Aksi Lagak Ngeri ‘Gladiator 2’
Beberapa krew penggambaran mengalami kecederaan semasa melakonkan aksi lagak ngeri di set penggambaran Gladiator 2 di Maghribi, lapor IGN. “Semasa merakam urutan aksi yang dirancang di set penggambaran sekuel Gladiator, kemalangan berlaku di mana beberapa krew mengalami kecederaan yang tidak mengancam nyawa,” kata jurucakap Paramount Pictures. “Semasa merakam urutan aksi yang dirancang di set penggambaran sekuel Gladiator, kemalangan berlaku di mana beberapa krew mengalami kecederaan yang tidak mengancam nyawa,” “Pasukan keselamatan dan perubatan yang berada di lokasi dapat bertindak pantas supaya mereka yang terjejas segera mendapat rawatan yang diperlukan. Mereka semua berada dalam keadaan stabil dan terus menerima rawatan.” “Pasukan keselamatan dan perubatan yang berada di lokasi dapat bertindak pantas supaya mereka yang terjejas segera mendapat rawatan yang diperlukan. Mereka semua berada dalam keadaan stabil dan terus menerima rawatan.” “Keselamatan pelakon dan krew adalah yang paling penting bagi kami, dan kami mempunyai prosedur kesihatan dan keselamatan yang ketat pada semua produksi kami,” lanjut kenyataan itu. “Keselamatan pelakon dan krew adalah yang paling penting bagi kami, dan kami mempunyai prosedur kesihatan dan keselamatan yang ketat pada semua produksi kami,” “Kami akan terus memantau keadaan dan mengambil semua langkah berjaga-jaga yang diperlukan semasa kami menyambung semula penggambaran.” “Kami akan terus memantau keadaan dan mengambil semua langkah berjaga-jaga yang diperlukan semasa kami menyambung semula penggambaran.” Menurut laporan, enam krew menerima rawatan dan empat masih berada di hospital. Semua krew yang terlibat telah dirawat kerana kecederaan melecur, dan tiada pelakon yang cedera. Penggambaran Gladiator 2 telah bermula awal bulan ini, dan dijadualkan tayangan pada 22 November 2024. Ridley Scott, yang mengarahkan filem pertama, kembali berkhidmat sebagai pengarah berdasarkan skrip oleh David Scarpa. Gladiator 2 menampilkan barisan pelakon bintang seperti Pedro Pascal, Paul Mescal, Denzel Washington, May Calamawy, Joseph Quinn, dan Connie Nelson. Filem pertama yang dikeluarkan pada tahun 2000 mendapat sambutan hebat dari pengkritik dan menerima kejayaan komersial, serta mendapat 12 pencalonan Oscar dan memenangi Filem Terbaik.